cyanic-selkie/wikianc huggingface dataset:
Nemokumo teisė
Nemokumo teisė (bankroto teisė) - visuma teisės normų, reguliuojančių nemokumo (bankroto) procesą; ūkinės teisės šaka. Pagrindiniai Lietuvos nemokumo teisės šaltiniai - LR įmonių bankroto įstatymas, LR įmonių restruktūrizavimo įstatymas ir kt. Taip pat yr parengtas LR fizinių asmenų nemokumo įstatymo projektas.
Modern Folk Üçlüsü
„Modern Folk Üçlüsü“ – turkų pop muzikos trio.
Grupė buvo įkurta 1969 m. liepos mėnesį narių Doğan Canku, Ahmet Kurtaran ir Selami Karaibrahimgil. Nuo 1970 m. grupė pradėjo kurti savo autorines dainas.
1978 metais grupė su Ali Kocatepe dalyvavo Seulo muzikos konkurse. „Modern Folk Üçlüsü“ du kartus dalyvavo Turkijos nacionalinėje atrankoje į „Euroviziją“ – 1978 ir 1981 metais. 1978 m. su Nükhet Duru atrankos konkurse užėmė trečią vietą, o 1981 metais kartu su Ayşegül Aldinç užėmė pirmą vietą. Tačiau 1981 m. „Eurovizijoje“ kolektyvas gavęs tik 9 taškus, liko 18 vietoje.
Iki šiol originalios grupės nariai nepasikeitė, išskyrus 1995–1999 metų laikotarpį, kai Doğan Canku buvo pakeistas Hasan Cihat Örter.
Ana Maria Lombo
Ana Maria Lombo (g. 1978 m. gegužės 8 d.) yra JAV ir Kolumbijos dainininkė, dainų autorė ir šokėja. Ji geriausiai žinoma kaip jau iširusios merginų pop grupės „Eden's Crush“ narė.
Biografija
Lombo gimė Medeljine, Kolumbijoje. Jos tėvas kolumbietis, o motina amerikietė. Ji užaugo gastroliuodama su savo šeima po Lotynų Ameriką su tėvu Sergio Lombo, mama Deborah Pelant ir seserimis Shalom bei Felicia. Ji pirmiau sukūrė grupę su seserimis, pirmiau jos vadinosi „Happy Hearts“, o vėliau „Pazport“.
„Popstars“ ir „Eden’s Crush“
2001 m. laimėjusi realybės šou „Popstars“ ji su kitomis keturiomis dalyvėmis sukūrė pop grupę „Eden's Crush“. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.
Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimams. Tačiau per tris savaites buvo parduoda daugiau nei 150 tūkst. albumo kopijų.
Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrin“a ir buvo tada žinomos kaip „Popstars“. Be to, jos pasirodė ant „FHM“ viršelio.
2001 m. grupė pasirodė „NSync“ koncertiniame ture „Pop Odyssey Tour“ ir Jessica Simpson ture „DreamChaser Tour“. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba.
„The Pussycat Dolls“
2003 m. Ana Maria su seserimi Shalom dalyvavo atrankoje pas Ron Fair. Ron pasirašė kontraktą su seserimis ir jos dabar priklauso kompanijai „A&M Records“. Ana Maria vėliau pakvietė Nicole Scherzinger į „Pussycat Dolls“ atranką.
Vėlesnė karjera
Nuo 2007 m. Lombo ruošia savo solinį debiutinį albumą, su „Grammy“ apdovanotu laureatu L. Shankar.
Nuorodos
Ana Maria Lombo
FC Hunedoara
Hunedoaros FC – Rumunijos futbolo klubas iš Hunedoaros.
Pakretuonė
Pakretuonė – kaimas Švenčionių rajono savivaldybėje. Aptikta akmens amžiaus gyvenvietė. Yra Pakretuonės geležinkelio stotelė, vandens malūnas.
Istorija
XIX a. buvo gyvenvietė ir valstybinis dvaras Švenčionių valsčiuje, veikė Pakretuonės geležinkelio stotis.
2015 m. prie Pakretuonės prijungta Pakretuonės GS gyvenvietė.
Jonas Narkus
Jonas Narkus (1912 m. birželio 23 d. Galkiemio k., Vištyčio apylinkėje, Vilkaviškio apskr. – 1991 m. kovo 11 d. Lawrence, MA – JAV) – vargonininkas ir chorvedys.
Biografija
1932–1939 m. Kauno konservatorijoje pas Joną Bendorių studijavo vargonus. Studijų baigimo proga 1940 m. birželio 20 d. koncertavo Kauno Įgulos bažnyčioje – atliko J. S. Bacho, C. Franko ir F. Guilmanto kūrinius. Kurį laiką vargonininkavo ir vadovavo chorui Vilniaus Šv. Kazimiero bažnyčioje, rašė koncertų recenzijas.
1944 m. pasitraukęs į Vokietiją, vadovavo lietuvių stovyklos chorui, 1946–1949 m. muzikos žinias gilino Stuttgart Staatliche Hochschule für Musik. Atvykęs į JAV, 1949–1959 m. vargonininkavo ir vadovavo chorui Nekalto Prasidėjimo lietuvių parapijoje Cambridge, MA, o nuo 1959 m. iki mirties – Šv. Pranciškaus lietuvių parapijoje Lawrence. Su chorais ir solistais dalyvaudavo religinės muzikos koncertuose, įvairiuose tautiniuose renginiuose.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Varėnos rajono apylinkės teismas
Varėnos rajono apylinkės teismas – apylinkės teismas Pietų Lietuvoje. Teritorija – Varėnos rajono savivaldybė. Dirba 5 teisėjai.
Adresas: Aušros g. 15, Varėna, LT-65500.
Apeliacinė instancija – Vilniaus apygardos teismas (VAT).
Kareem Abdul-Jabbar
Karimas Abdul Džabaras (Kareem Abdul-Jabbar, gimė kaip Ferdinand Lewis Alcindor, Jr. g. 1947 m. balandžio 16 d.) – buvęs profesionalus JAV krepšininkas.
Sporto karjeros pradžioje buvo žinomas Liu Alsindoras (Lew Alcindor) vardu, bet priėmęs islamo tikėjimą pasikeitė savo pavardę. 1996 m. Abdul-Jabbar buvo įtrauktas NBA 50-mečio Visų laikų komandą. Jis išgarsėjo skyhook metimu, kurį varžovams neįmanoma buvo blokuoti.
Jis laikomas vienu geriausiu centrų krepšinio istorijoje. Studentaudamas atstovavo UCLA nuo 1965 iki 1969. Vėliau rungtyniavo NBA gindamas Milvokio „Bucks“ (1969–75) ir Los Andželo „Lakers“ (1975–89) klubų spalvas ir surinko 38 387 taškų. Šis jo rekordas laikėsi iki 2023 m. vasario 8 d., kai jį pagerino Lebronas Džeimsas.
Per savo karjerą net šešis kartus tapo NBA naudingiausiu žaidėju, taip pat šešis kartus laimėjo NBA žiedus. Net trys sezonai iš keturių studentų lygoje NCAA jam buvo čempioniški. Po 20-ies sezonų Abdul Džabaras paliko krepšinį 1989 metais.
Buria
Buria – kaimas Anykščių rajono savivaldybėje, 4 km į pietvakarius nuo Kurklių. Kaimas išsidėstęs abipus kelio (į šiaurę nuo kelio Buria I, į pietus – Buria II). Yra neveikiančios kapinaitės.
Istorija
1927–1936 m. kaimas buvo skirstomas į vienkiemius, tuomet turėjo 247,6 ha žemės. Daugiausia gyventojų buvo rusų tautybės, vertėsi įvairiais amatais – kailių dirbimu, stalių darbais.
Skiemonių apylinkė
Skiemonių apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Skiemonių valsčiuje, 1950 m. priskirta naujam Anykščių rajonui. 1954 m. prijungta Vildiškių apylinkė, Žiogų apylinkė ir dalis Ažionių apylinkės, 1963 m. – Voversių apylinkė, Juškonių apylinkė ir Diktarų apylinkės dalis, 1971 m. – Trumbatiškio apylinkės dalis.
Vytautas Narbutas (1930)
Biografija
1936–1940 m. lankė pradžios mokyklą Klaipėdoje. Vilniuje baigęs dvi gimnazijos klases, 1942 m. apsigyveno Radviliškyje, kur baigė vidurinę mokyklą. 1950–1954 m. solinio dainavimo ir chorvedybos mokėsi Šiaulių muzikos mokykloje. Vėliau keletą kartų tobulinosi chorvedžių kursuose bei seminaruose Vilniuje.
1954–1964 m. Radviliškio kultūros namų meno vadovas, 1964–1965 m. šio rajono kultūros skyriaus inspektorius. Iš pradžių talkino K. Kuprio vadovaujamam kultūros namų mišriajam chorui, o vėliau tapo šio kolektyvo vadovu. Choras (40-50 dalyvių) buvo parengtas 1955 m. respublikinei dainų šventei ir 1957 m. I respublikiniam jaunimo festivaliui, 1960 m. respublikinės dainų šventės konkurse laimėjo antrąją vietą, dalyvavo ir 1965 m. respublikinėje dainų šventėje. Choras koncertavo Radviliškio ir aplinkiniuose rajonuose, dainavo Panevėžyje, Šiauliuose, Kaune ir Vilniuje, dalyvavo televizijos laidoje, draugavo su Latvijos Baldonės miesto choru.
1958–1960 m. vadovavo Šeduvos rajkoopsąjungos mišriajam chorui (40 dalyvių), o 1970 m. respublikinei dainų šventei parengė Radviliškio raštinės reikmenų įmonės mišrųjį chorą. Nuo 1970 m. rudens ėmėsi vadovauti Šeduvos kultūros namų mišriajam 50 dalyvių chorui, kurį parengė 1975 m. respublikinei dainų šventei. Nuo 1975 m. rudens vadovavo Radviliškio mašinų gamyklos mišriajam chorui ir vokaliniams ansambliams. Nuo 1985 m. Šniūraičių kultūros namų meno vadovas, vadovavo Radviliškio miesto ir rajono agitmeninėms brigadoms, pats daug koncertavo kaip solistas.
V. Narbutas dirbo ir pedagoginį darbą. 1955–1958 m. Radviliškio rajono Tyrulių vidurinės mokyklos muzikos mokytojas ir chorų vadovas, 1959–1964 m. Radviliškio aštuonmetės mokyklos muzikos mokytojas ir vaikų muzikos mokyklos mokytojas, Radviliškio rajono dainų švenčių organizatorius ir vyr. dirigentas. Domėjosi grožine ir religine literatūra, rašė publicistinius straipsnius spaudoje.
Čedaro tarpeklis
thumb|Čedaro tarpeklis Čedaro tarpeklis  – uolinis tarpeklis Mendipo kalvose, netoli Čedaro miestelio, Somersete, Anglijoje. Uolose yra stalaktitų ir stalagmitų, atsiradusių dėl požeminės upės veiklos. Tarpeklyje 1903-iaisiais metais buvo rastas seniausias Britanijoje pilnas žmogaus skeletas, pavadintas Čedaro žmogumi, kuriam gali būti apie 9 000 metų.
Čedaro tarpeklis, įskaitant uolas ir kitas pramogas, yra puiki turistų apsilankymo vieta. Jis pritraukia apie 500 000 lankytojų per metus. Tarpeklis 2005-aisiais buvo parodytas per TV programą Septyni gamtos stebuklai, Čedaro tarpeklis buvo pavadintas antru nuostabiausiu Britanijos stebuklu, jį pralenkė tik Dan yr Ogof uolos.
Pranas Kabaila
Pranas Kabaila (1890 m. rugpjūčio 24 d. Knašiai, Bubių dvaras – 1958 m. gegužės mėn. Šiauliai) – Lietuvos karinis veikėjas, pulkininkas, pedagogas.
Biografija
Mokėsi Padubysio mokykloje. 1908 m. Ventspilyje išlaikė pradinių mokyklų mokytojo egzaminus, 1910–1914 m. mokytojavo.
1914 m. gruodžio mėn. mobilizuotas į Rusijos kariuomenę, tarnavo karo ligoninėje, sanitariniame traukinyje. 1916 m. baigęs Čiugujevo karo mokyklą, tarnavo įvairiuose daliniuose. 1917 m. rugpjūčio – 1918 m. sausio mėn. tarnavo Atskirajame lietuvių batalione. 1918 m. balandžio mėn. grįžęs į Lietuvą vėl mokytojavo. 1919 m. kovo mėn. mobilizuotas į Lietuvos kariuomene, 1919 m. balandžio – 1920 m. gruodžio mėn. dalyvavo nepriklausomybės kovose su Raudonąja armija, bermontininkais, Lenkijos kariuomenės junginiais. 1924 m. baigė Aukštuosius karininkų kursus. Iki 1930 m. tarnavo pėstininkų daliniuose. 1930–1940 m. Kariuomenės intendantūros dirbtuvių viršininkas. 1933 m. pulkininkas.
TSRS okupavus Lietuvą, 1940 m. liepos mėn. iš kariuomenės atleistas. 1941–1958 m. (su pertrauka) mokytojavo.
Sūnūs Algis Kabaila, Vytenis Kabaila.
Surviliškis (kaimas)
Surviliškis – kaimas Kėdainių rajono savivaldybėje, 1 km nuo Surviliškio miestelio. Įsikūręs prie pietinio Surviliškio pakraščio, tarp kelio ir Nevėžio upės. Yra žemės ūkio bendrovė.
Nesavanoriškas celibatas
Nesavanoriškas celibatas arba nevalingas celibatas ( arba arba ) – asmens, kuris neturi intymių ar romantinių santykių būsena dėl kitų aplinkybių nei savanoriškas celibatas arba lytinis susilaikymas. Terminas paprastai taikomas suaugusiems, kurie, priešingai nei įprasta jų amžiui, nėra turėję arba ilgai neturėję (6 ir daugiau mėn.) romantinių santykių.
Nesavanoriško celibato terminas kartais taikomas žmonėms, kurie tik šiuo konkrečiu laikotarpiu neturi santykių (nors praeityje turėjo). Tačiau tokia pozicija dažnai kritikuotina, kadangi šiuos žmones apibūdina terminas „nevedęs, laisvas“. Todėl pagrindinė nesavanoriško celibato reikšmė taikoma tiems, kurie niekada neturėjo intymių asmeninių santykių.
Šiame celibate esantys žmonės linkę į depresiją, savęs nuvertinimą, vienišumą, frustraciją, žalingus įpročius (narkomaniją, alkoholizmą, įkyriąją masturbaciją), aplinkinių gali būti laikomi homoseksualiais.
Inceliai
Inceliais vadinami internetinei bendruomenei priklausantys asmenys, dažniausiai vyrai, negalintys rasti romantinio ar seksualinio partnerio nors jo itin trokšta. Neretai diskusijos incelių forumuose yra laikomos rasistiškomis, mizoginiškomis, mizantropiškomis, kupinomis neapykantos bei nepagrįstos savigailos. Pokalbiuose taip pat figūruoja nusiteikimas prieš seksualiai aktyvius asmenis, besąlygiškos teisės į seksą jausmas. Incelių bendruomenės narių skaičius svyruoja nuo tūkstančių iki šimtų tūkstančių.
Nuo 2014 m. yra žinomos bent aštuonios masinės žudynės, kurių metu iš viso žuvo 61 žmogus. Jos susijusios su vyrais, kurie save įvardijo inceliais ar naudojo su incelių bendruomene tapatinamus vardus ir užrašus savo privačiuose susirašinėjimuose bei internetiniuose įrašuose. Incelių bendruomenės dažnai kritikuojamos tyrinėtojų ir žiniasklaidos dėl mizoginiškų ir ekstremistinių pažiūrų, smurto propagavimo bei narių radikalizavimo. 2018 m. pradžioje incelių ideologija vis dažniau pradėta apibūdinti kaip teroristinė grėsmė. 2020 m. vasario mėn. Toronte, Kanadoje, incelių bendruomenės kurstyto septyniolikmečio žmogžudystė su mačete buvo įvardinta kaip terorizmo aktas.
Kazimierava (Luokesa)
Kazimierava – kaimas Molėtų rajono savivaldybėje, 7 km į vakarus nuo Molėtų, prie kelio Molėtai – Balninkai, prie Kazimieravos ežero.
Gyventojai
Kazimieravoje buvo palivarkas, jame 1890 m. gyveno gydytojas, rašytojas J. Gaidys-Gaidamavičius.
Sparnavaisis
Sparnavaisis – sausasis uždarasis vienasėklis vaisius. Panašus į lukštavaisį, tik turi dar ir sparnelius, kurie, vėjo pagalba, padeda vaisiams išplisti. Netvirtas apvalkalas leidžia lengvai išlukštenti sėklas.
Sparnavaisius užaugina: klevas, uosis, guoba, vinkšna, kai kurie rūtinių, alyvmedinių šeimos augalai.
Zemeringas
Zemeringas – kurortas ir turistų lankoma vieta, esanti prie pietinės Žemutinės Austrijos sienos ties Štirija, Noinkircheno apylinkėje.
Geografija
Zemeringo vietovė įsikūrusi aukščiausiame Zemeringo perėjos taške prie Zemeringo greitkelio (S 6), kuris nuo 2004 metų tuneliu kerta perėją ir gyvenvietę. Netoli šio greitkelio praeina dar viena automagistralė bei Pietų geležinkelis. Pagrindinė vietovė yra 950 metrų virš jūros lygio. Zemeringas yra Centrinių Austrijos Alpių masyve, kuris Rakso Alpių grupę šiaurėje skiria nuo Vekselio kalnagūbrio pietuose. Zemeringas – tarsi natūrali siena tarp Žemutinė Austrijos ir Štirijos.
Pavadinimo kilmė
VI m. e. amžiuje į Zemeringą atsikraustę slavai suteikė vietovei savo vardą – „Semmerick“, kas tikriausiai reiškė „niūrus, nesvetingas, atšiaurus“, tuo pačiu siejama su kitu pietų slavų žodžiui „Smrk“ (eglė).
Politika
Gyvenvietės seniūnas yra Horstas Šriotneris. Austrijos Liaudies partija turėjo 11 mandatų ir 426 balsus (74,22 %) per paskutinius rinkimus 2005 metais. Austrijos Socialdemokratų partija gavo 3 mandatus už 109 balsus (18,99 %). Su 39 balsais (6,79 %) Austrijos Laisvųjų partija užėmė trečią vietą rinkimuose ir gavo vieną mandatą gyvenvietės valdyboje.
Turizmas ir ekonomika
Nuo XIX amžiaus vietovė yra mėgstama Vienos „išskirtinės publikos“ vasaros atostogų vieta. Ekstravagantiško kurorto vilose lankydavosi ne tik dvarininkija (Habsburgų dinastijos imperatorius Karolis I čia dažnai su savo sūnumi Oto (1912 -) praleisdavo atostogas), bet ir menininkai, architektai (Oskaras Kokoška, Adolfas Losas, Petras Altenbergeris, Karolis Krausas). Garsūs viešbučiai, tokie kaip Suedbahnhotel (Pietų Geležinkelio viešbutis, statytas 1882 m.) arba Panhans (statytas 1882 m.), bei Kurhauzas Zemeringas (statytas 1909 m.), yra iki šiol turistų lankomi.
Vietovė ypač suklestėjo tiesiant Pietų geležinkelį, kuris buvo atidarytas 1854 m. Zemeringas yra nutolęs nuo Vienos 90 km, traukiniu pasiekamas per pusantros valandos.
Pagal kurorto pobūdį buvo stengiamasi užimti iškylautojus. 1899 m. buvo suorganizuotos Zemeringo kalnų lenktynės, kuriose dalyvavo motociklai ir automobiliai (trasos ilgis 10 km). Lenktynės buvo organizuojamos kasmet iki 1933 m. Garsūs nugalėtojai buvo Rudolfas Karačiola ir Hansas Štukas. Šiandien Zemeringas – mėgstama varžybų senoviškais automobiliais bei motociklais vieta.
1920 ir 1930 m. vyko keletas aukšto lygio šachmatų turnyrų, kuriuose dalyvavo garsūs pasaulio šachmatų meistrai Aleksandras Aliochinas ir Chosė Raulis Kapablanka, Vera Menčika ir čempionai Paulis Keres, Jefimas Bogoliubovas bei Rudolfas Špilmanas.
XXI amžiaus pradžioje Zemeringas yra žiemos sporto vieta. Hirškogelyje (Elnio kalno viršūnė) veikia slidininkų keltuvai. Be to, ant šio kalno vyksta pasaulio taurės slidinėjimo varžybos.
Vasarą Pietų geležinkelio viešbutyje vyksta Reichenau teatro festivalis. 2007 m. didelio pasisekimo sulaukė Izraelio autoriaus Jošusos Sobolio pjesė „Alma“ apie muzikos, meno, literatūros mūzą Almą Maler – Verfel (garsaus kompozitoriaus Gustavo Malerio ir poeto Franco Verfelio žmona, bei dailininko Oskaro Kokoškos ir architekto Valterio Gropijaus gyvenimo palydovė). Alma Maler – Verfel turėjo vilą Zemeringe ir jos dukra Ana Maler, vienos viešnagės Kurhauze metu susižadėjo su savo būsimu vyru Pauliumi Colnajumi.
Turizmas Zemeringui tiek žiemą, tiek vasarą yra svarbus ekonominis faktorius (apie 160 000 nakvynių per metus).
Didėjant Šiaurės – Pietų transportui vietovė turi daug naudos. Vis didėjantis prekių transportas greitkeliu paskatino Zemeringo tunelio suplanavimą ir jo įrengimą 2004 metais.
Now (albumas)
Now yra trečiasis Paul Rodgers studijinis albumas. Jis buvo išleistas 1997 birželio 17 d. Vėliau šis kūrinys buvo perleistas kaip kitas, Now and Live, albumas, kuris buvo papildytas 1995 m. gyvame pasirodyme atliktomis dainomis.
Zemeringas
Žymios vietos
Zemeringo geležinkelį 1998 m. UNESCO įtraukė į pasaulio paveldo sąrašą. Skulptorius Francas Šiontaleris buvo pirmasis statytojas, kuris suformavo Zemeringo vilų architektūrą.
Eve Forward
Evė Forvard (1972 m. vasario 17 d.) – rašytoja ir scenaristė. Ji yra garsaus JAV fiziko ir fantastikos rašytojo Roberto Forvardo duktė. Jos brolis Bobas Forvardas taip pat rašytojas ir filmų režisierius.
Knygos
Žinoma daugiausiai dėka dviejų maginės fantastikos romanų "Piktadariai iš reikalo" (1995 m.) ir "Animistas"  (2000 m.). Pastaroji išleista lietuviškai Eridano leidyklos 2010 metais.
Televizija
Rašė scenarijus animaciniems televizijos serialams, tokiems kaip "Pelės rokerės iš Marso", "Eilinis Džo: tikrasis Amerikos herojus" ir "Zeldos legenda".
Vežbice Gurnė
Vežbice Gurnė  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Kaimas yra apie 16 km į rytus nuo Palenkės Sokoluvo ir apie 102 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Alkana žmona ir karštas meilužis
Alkana žmona ir karštas meilužis  – 1980 m. sukurta komedija.
Turinys
Donas Pepino labai rūpinasi savo šeimos garbe ir reputacija. Jis labai didžiuojasi savo sūnumi Džanluka, ką tik baigusiu mokslus Londone, nes tuo negali pasigirti nei vienas jo pažįstamas. Vis tik Pepino tėvui kyla įtarimas, kad jo anūkas gėjus, mat šis domisi ne moterimis, o kultūrizmu. Senelis netikėtai miršta nuo širdies smūgio, bet Pepino negali pasidžiaugti paveldėtu turtu, nes šis atiteks jam tik jei Džanluka per metus ves ir susilauks palikuonio. Donui Pepino tai atrodo vieni niekai, tačiau netrukus ir jis sužino, dėl ko paslapčia iš jo šeimos šaiposi visas miestelis. Negalėdamas tuo patikėti, jis paprašo pagalbos savo meilužės Anos Marijos, tačiau ir šiai nepavyksta sugundyti Džanlukos.
Galiausiai Pepino nusamdo patrauklią sekretorę Sonią, kurią visais būdais mėgina supiršti su sūnumi. Galiausiai jam tai pavyksta, įvyksta vestuvės ir gimsta palikuonis. Pepino gauna palikimą ir gali džiaugtis prieš visą miestelį išgelbėta garbe, tačiau tai nepakeičia Džanlukos potraukio vyrams…
Vilniaus Gedimino technikos universiteto Tarptautinių studijų centras
Vilniaus Gedimino technikos universitetas Tarptautinių studijų centras įkurtas 1992 m., bet užsieniečių studijų pradžia buvo pirmasis tarptautinis susitarimas tarp VTU ir Libano firmos, pasirašytas dar 1990 m. Įvairių laiku, prasidėjus studijoms anglų kalba, Tarptautiniame studijų centre studijavo iki 100 Lietuvos piliečių ir 30-40 užsieniečių iš Libano, Pakistano, Jordanijos, Sirijos, Somalio, Bangladešo, Izraelio, Rusijos, Gruzijos, Kinijos ir kitų valstybių.
Kasmet studijas anglų kalba renkasi apie 125 Lietuvos mokyklų abiturientai ir 50-60 užsieniečių. Tarptautiniame studijų centre anglų kalba galima studijuoti architektūrą, aplinkos inžineriją, elektroniką, informatiką, statybą, verslo vadybą, transporto ekonomiką ir vadybą, aviacijos mokslus. Baigę centre pirmą arba du pirmuosius kursus, tolesnes studijas anglų kalba studentai tęsia fakultetuose.
Nuorodos
Tarptautinių studijų centro svetainė
Senosios Įpilties II senosios kapinės
Senosios Įpilties senosios kapinės, vadinamos Kapeliais (saugotinas kultūros paveldo objektas) – neveikiančios kapinės šiaurės vakariniame Kretingos rajono savivaldybės teritorijos pakraštyje, Senojoje Įpiltyje, 1,8 km į šiaurės vakarus nuo kelio, Šventosios kairiajame krante, Senosios Įpilties miške.
Kapinės
Įrengtas aukštumoje, pakilesnėje vietoje. Laidojimo žymių nesimato. Paviršius lygus. Teritorija apaugusi mišriu mišku, kuriame dominuoja spygliuočiai.
Teritorijos plotas – apie 0,02 ha.
Istorija
Veikė XVI–XVIII a. Vadinamos Kapeliais (🇬🇸). Kapines uždarius, XIX a. jose laidoti savižudžiai, neatpažinti skenduoliai, nekrikštyti kūdikiai.
XX a. kapinėse stovėjo monumentalus kryžius, kuris 8 dešimtmetyje sunyko.
2012 m. žvalgė Julius Kanarskas.
Merkurijus (planeta)
Merkurijus aplink Saulę skrieja ištęsta elipsine orbita (nuotolis nuo Saulės kinta nuo 46 iki 70 milijonų km), dėl to Saulės apšviestas paviršius įkaista iki 700 K (430 °C) perihelyje ir iki 560 K (290 °C) afelyje. Kadangi beveik neturi atmosferos, kuri išlaikytų šilumą, bei dėl ilgai trukančios Merkurijaus nakties temperatūra nukrinta iki 100 K (-163 °C) ties pusiauju. Tuo tarpu poliariniuose regionuose temperatūra visąlaik išlieka neigiama (180 K, arba -93 °C). Merkurijaus skersmuo 2,6 karto, o masė 18 kartų mažesnė negu Žemės.
Merkurijus apskrieja Saulę per 87,97 dienas, o apie ašį apsisuka per 58,647 dienos, todėl saulinė para jame trunka 175,942 Žemės dienas. Tai vienintelė planeta Saulės sistemoje, kurioje metų ir paros santykis 3:2.
Merkurijaus geologija
Merkurijaus geologija iš visų Saulės sistemos kietųjų planetų mažiausiai tyrinėta. Kaip Marso ir Mėnulio, Merkurijaus geologinė istorija yra suskirstyta į eras :
Eros išskirtos santykinės geochronologijos būdu. Absoliutus šių erų amžius kol kas neaiškus.
Nuo pat planetos susiformavimo prieš maždaug 4,6 mlrd. metų Merkurijaus paviršius buvo 800 mln. metų intensyviai bombarduojamas kometų ir asteroidų. Šių susidūrimų metu Merkurijaus pluta nusėta įvairaus dydžio krateriais. Krateriai panašūs į Mėnulio kraterius, tačiau yra keli skirtumai. Merkurijaus krateriai mažesni, po susidūrimo išmesta medžiaga nusėdo arčiau kraterio. Tai aiškinama didesne nei Mėnulio traukos jėga. Kaip ir Mėnulyje krateriai „sensta“. Naujausių kraterių morfologijoje galima pastebėti spindulinius išmetimo pėdsakus. Laikui bėgant šie pėdsakai nyksta. Pagal tai nustatomas santykinis kraterių amžius.
Didžiausias žinomas krateris yra Caloris Planitia, arba Kalorio baseinas, kurios skersmuo siekia 1550 km.
Merkurijaus stebėjimas ir tyrimai
Detalios paviršiaus nuotraukos gautos 1974–1975 m., kai JAV kosminė stotis „Mariner 10“ tris kartus praskriejo pro šią planetą. Paviršius labai panašus į Mėnulio – nusėtas gausybe apskritų įvairaus dydžio kraterių, susidariusių krintant į paviršių stambiems meteoritams. Didžiausių kraterių skersmuo siekia 200 km. Apskrita Kaitros jūra, kurios skersmuo 1300 km ir kurią supa 2 km aukščio kalnai, matyt, susidarė Merkurijui susidūrus su stambiu meteoriniu kūnu arba nedideliu asteroidu. Daugelyje Merkurijaus vietų matyti nuo 0,5 km iki 20 km ilgio pylimai, kurių aukštis siekia nuo kelių šimtų metrų iki kilometro. Merkurijaus krateriai pavadinti įvairių šalių rašytojų, menininkų, kompozitorių pavardėmis.
Aptikta labai reta Merkurijaus atmosfera. Joje yra silicio, natrio ir vandens jonų.
2004 m. rugpjūčio 3 d. NASA paleido erdvėlaivį „Messenger“. Tam, kad pasiektų artimiausią Saulei planetą, aparatas panaudojo Žemės ir Veneros gravitacinius laukus. Po dviejų suartėjimų su Venera, erdvėlaivis 2008 m. du kartus praskriejo pro Merkurijų, o 2011 m. „Messenger“ tapo planetos palydovu. Pagrindinė mokslinės programos trukmė buvo vieneri metai, praplėsta du kartus: pirmoji – metams, antroji – iki 2015 m. kovo mėnesio. Zondas iki Merkurijaus skrido šešerius su puse metų. Automatinė stotis iki Merkurijaus skrido įmantria trajektorija, ir prieš priartėdama prie Merkurijaus, vieną kartą aplenkė Žemę ir du kartus – Venerą, iš viso „Messenger“ apskriejo Saulę 15 kartų, įveikė 7,8 mlrd. km ir kainavo 446 mln. dolerių. Aparatas turi 7 prietaisus, kurių masės – nuo 3,1 iki 13,1 kg (viso 42,4 kg). Tai − kamera, 4 spektrometrai, lazerinis aukštimatis ir magnetometras. Jais fotografuojamas Merkurijaus paviršius, tiriamas reljefas, grunto sudėtis, aplinkinė erdvė, magnetinis laukas, sudaromi Merkurijaus paviršiaus žemėlapiai. „Messenger“ erdvėlaivis išnaudojo visą savo kurą ir 2015 m. balandžio 30 d. nukrito planetos paviršiuje, palikęs 16 m pločio kraterį.
2018 m. planuojama pradėti bendrą Europos ir Japonijos kosmoso agentūrų projektą „BepiColombo“. Planuojama, kad erdvėlaivis pasieks Merkurijų 2025 m. ir dviem etapais atliks planetos magnetosferos tyrimus. Iš viso ši misija Merkurijaus orbitoje vyks vienerius metus, su galimybe pratęsti dar vieniems.
Palydovų Merkurijus neturi.
Agurkvaisis
400px|right|thumb|Išilgai perpjautas agurkvaisis
Agurkvaisis – stambus sultingasis vaisius, būdingas moliūginių šeimai. Kai kuriose klasifikacijose laikomas uogų rūšimi.
Agurkvaisis yra parakaprinis daugiasėklis vaisius, susidarantis iš apatinės mezginės, kurią sudarė trys suaugę vaislapėliai. Sandara artimas uogai, tačiau skiriasi didesniu sėklų skaičiumi ir apyvaisio sandara: vidinis sluoksnis būna sultingas, vidurinis - mėsingas, o išorinis - kietas (kai kurių rūšių sumedėja, gali būti irgi mėsingas).
Joachim Bublath
Joachim Bublath (g. 1943 m. kovo 12 d. Klaipėdoje) – fizikas, žinomas kaip televizijos laidos Die Knoff-Hoff-Show vedėjas.
Saldi nuodėmė
Saldi nuodėmė – 2011 m. rugsėjo 5 d. pradėtas rodyti per LNK kanalą lietuviškas televizijos serialas, sukurtas režisieriaus Antano Gluskio. Tai romantinė drama apie meilę, paslaptis ir kiekvieno mažus, saldžius paklydimus bei silpnybes.
Siužetas
Daugelis serialo scenų, herojų gyvenimo nedideliame Lietuvos miestelyje vingrybių buvo filmuotos Širvintose. Serialas išsiskiria įvairialypių personažų bei mažo miestelio gyvenimo dramomis, taip pat ir seniai pažįstamais aktoriais, įkūnijančiais naujus amplua.
Ignatovas (Gaištautai)
Ignatovas (,, 1945–1946 m. , nuo 1946 m. rugsėjo 7 d. ) – gyvenvietė Mažojoje Lietuvoje, Kaliningrado srities šiaurinėje dalyje, Nemano rajone, nuo 2008 m. birželio 30 d. Lunino kaimo gyvenvietės kaimas.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, kaimo bendruomenė, nuo 1935 m. balandžio 1 d. savivaldybė. Priklausė Būdviečių parapijai. 1946–2008 m. Malomožaiskojė apylinkės kaimas.
Gyventojai
Kaime 2010 m. buvo 8 gyvenamieji namai.
Darbininkas (Šenandoa)
Darbininkas – Amerikos lietuvių socialistų sąjungos savaitinis laikraštis, leistas 1896–1898 m. Šenandoa (Pensilvanijos valstija).
Istorija
Iki 1897 m. vadinosi „Pensilvanijos darbininkas“. Leido ir redagavo Robertas Kuncmanas.
Nikotinas
Nikotinas (1-metil-2(3-piridil)-pirolidinas C10H14N2) – alkaloidas. Bespalvis lakus, savito kvapo skystis. Ore ruduoja. Gerai tirpsta vandenyje ir organiniuose tirpikliuose. Stipri bazė. Sintetinasi tabake ir kai kuriuose kituose augaluose.
Rūkant tabaką nikotinas veikia žmogaus centrinę nervų sistemą, sukelia trumpalaikę žvalumo būseną (1983 metais Alena Karas nustatė, kad žvalumo būsena tėra nutraukimas abstinencijos jausmo, kurį kūnas jaučia jam valantis nuo suvartoto nikotino). Nikotinas kenksmingas žmogaus organizmui, o vartojant kartu su alkoholiu kelia dar didesnį pavojų sveikatai. Gali sukelti priklausomybę.
Nuodingas: nuo kelių lašų žmogų gali ištikti mirtis dėl smegenų kvėpavimo centro paralyžiaus (200 g tabako nikotino būna ~0,05 g). Mažos dozės skatina nervų sistemos veiklą − pašalindamos abstinencijos sukeliamą dirglumą, didesnės – ją slopina, trikdo kvėpavimą, širdies plakimą, didina kraujospūdį. Iš nikotino gaunama nikotino rūgštis, naudojama kaip insekticidas ir fungicidas.
Pavadinimo kilmė
Žodis kilo iš prancūzų kalbos nicotine, kuris savo ruožtu kilo nuo prancūzų diplomato Jean Nicot, kuris 1560 m. į Prancūziją iš Portugalijos įvežė tabaką, pavardės.
Tobulas nusikaltimas
Tobulas nusikaltimas – 1978 m. Italijoje sukurtas kriminalinis filmas, kurio centre – po turtingo verslininko mirties aviakatastrofoje prasidėjusi verslo partnerių kova dėl turto ir įtakos.
Ažytė
Ažytė, Ežytė – upė Raseinių ir Kėdainių rajonuose; Šušvės dešinysis intakas. Prasideda į šiaurės rytus nuo Betygalos, teka į rytus. Įteka į Šušvę 54 km nuo jos žiočių, ties Antkalnio kaimu.
Intakai: Morkiškis, Ažytėlė, Duburys (kairieji), Ažynas, Traidupys (dešinieji). Slėnio gylis 10 m. Vaga aukštupyje reguliuota, plotis 6–7 m, gylis 0,5-0,6 m. Srovės greitis 0,1 m/s. Vidutinis vagos nuolydis 1,9 m/km. Prie Ažytės įsikūrę Barsukinės, Lenčių, Ažytėnų, Antkalnio kaimai.
Pavadinimas neaiškios kilmės, siejamas galimai su ežia („riba“, plg. „rubežius“).
thumb|left|260px|Ažytė ties Antkalniu
FCM Dunărea Galați
Galacio „Dunarea“ – Rumunijos futbolo klubas iš Galacio.
Okna
Okna (rus. Окна) – 2002–2005 metais Rusijos TNT televizijos kanalu rodyta Dmitrijaus Nagijevo vedama laida, taip pat rodyta ir Lietuvoje, per LNK ir TV8 televizijas.
Ši skandalinga laida yra išgarsėjusi Rusijoje, taip pat garsi ir Lietuvoje. Laidos metu studijoje nuolat budi du apsaugininkai, nes beveik kiekvienoje laidoje kyla muštynės, o užkulisiuose – milicijos ekipažas. Laidos kūrėjai tvirtina: „Okna” – ne skandalas dėl skandalo, o rūsti gyvenimo mokykla. 2005 m. daug liudininkų patvirtino, kad „Okna“ laidos yra suvaidintos, nes daugybę juose nusifilmavusių žmonių susigundė laidos prodiuserių pažadu parodyti per televiziją.
Kadambų dinastija
Kadambų dinastija (Kanadų kalba: ಕದಂಬರು) – kanadų kilmės Karnatakos dinastija Pietų Azijoje, valdžiusi 345–525 m., Karnatakos susiskaldymo laikais. Ji valdė valstybę Karnatakos šiaurinėje dalyje, kuri buvo pirmoji tautinė kanadų tautos valstybė.
Tuo pačiu metu Karnatakoje valdė Gangų dinastija (pietuose) ir Alupų dinastija (pakrantės ruože).
Ši dinastija Karnatakoje pabaigė chaoso laikmetį, prasidėjusį žlugus Satavahanų imperijai. Jos metu Karnatakoje sustiprėjo vietinis identitetas ir buvo paruošta dirva vėlesnei ekspansijai, prasidėjusiai Čalukjų dinastijos laikais.
Dinastijos sostinė buvo Banavasis (dab. Utara Kanada rajone).
Istorija
thumb|200px|left|Kadambos valdytos teritorijos 500 m. Kadambos įkūrėju laikomas valdovas Majurašarma, kuris sukūrė savo valstybę naudodamasis palankia padėtimi: tamilų Palavų dinastijos nusilpimu rytuose.
Majurašarmos palikuonys kovojo su didžiausiais savo priešais – Palavais, Vakatakais, siekiant išlaikyti suverentitetą Karnatakoje, kas pavyko. O Kakusthavarmos laikais Kadamba jau tapo stipria valstybe Pietų Azijoje. Kitas valdovas, Ravivarma, sugebėjo sutriuškinti Vakatakų dinastijos Maharaštros armiją.
Administracija
Taip, kaip ir satavahanai, kadambų dinastijos valdovai titulavosi Dharmamaharadža. Egzistavo daugybė institucijų, kurios administravo valstybę.
Valstybė buvo padalinta į provincijas (mandala) ir rajonus (višaja).
Kultūros pasiekimai
Kadambų valstybėje formavosi kanadų tautos identitetas. Iš šių laikų randami pirmieji įrašai kanadų kalba, o taip padinamasi Kadambos raštas, naudotas valstybėje, tapo kanadų rašto pirmtaku.
Kadambų architektūra, kuri vystėsi ankstyvesnio satavahanų meno pagrindu, išvystė keletą būdingų bruožų, tokių kaip specifiniai bokštai šikara su papuošimais viršuje. Kadambos architektūra padėjo pagrindus vėlesniai Karnatakos architektūrai, suklestėjusiai Čalukjų ir Hoišalų dinastijų metu.
Kadambos likimas
VI a. Kadambų valdžiai nusilpus, jų valstybės teritorijas ėmė valdyti nauja dinastija – Čalukjai, kurie sukūrė galingą Karnatakos imperiją. Tačiau kadambų dinastijos valdovai tęsė savo valdymą kaip vasalai. Viena iš kadambų dinastijos atšakų ilgą laiką valdė Goa.
Krasnoarmeiskis
Krasnoarmeiskis  – auksakasių gyvenvietė apie 80 km į šiaurės rytus nuo Bodaibo, Kropotkino kalnuose, amžinojo įšalo zonoje, Bodaibo rajonas, Irkutsko sritis, Rusija.
Lietuviai
1950 m. į Krasnoarmeiskį iš Aprelsko ir kitų aukso kasyklų atgabenta apie 300 tremtinių iš Lietuvos, daugiausia – jaunimo. Tremtiniai prie Krasnoarmeisko statė hidroelektrinę, turėjusią tiekti elektros energiją kasykloms – kasė kelių kilometrų ilgio kanalą, kalnuose sprogdino uolas, skaldė ir vežiojo akmenis. Per pirmuosius 2 metus daug žmonių mirė nuo išsekimo, žuvo šachtose, statybose. Mirusieji buvo laidojami tarp uolų įrengtose kapinėse. 1958 m. pirmieji tremtiniai grįžo į Lietuvą.
Skuodo rajono apylinkės teismas
miniatiūra|250px|right|Teismo pastatas
Skuodo rajono apylinkės teismas – apylinkės teismas Šiaurės Lietuvoje. Teritorija – Skuodo rajono savivaldybė. Dirba 3 teisėjai.
Apeliacinė instancija – Klaipėdos apygardos teismas (KLAT).
Istorija
Skuodo taikos teisėjo nuovada įkurta 1924 m. Veikė iki 1933 m. rugsėjo 15 d. (iki 1924 m. buvo Salantų taikos teisėjo nuovada; 1933 m. pavadinta Skuodo apylinkės teismu).
Teisme po 2000 metų pradėjo dirbti nauji teisėjai: 2003 m. – Henrikas Albertas Markavičius,  2010 m. – Skaistė Valinskytė, 2011 m. - Svajūnas Bliudsukis, 2015 m. - Vaida Railienė
Būriškės (Alytus)
Būriškės – kaimas Alytaus rajono savivaldybėje, 6 km nuo Pivašiūnų.
Birželio 9
Birželio 9 yra 160-a metų diena pagal Grigaliaus kalendorių (keliamaisiais metais – 161-a). Nuo šios dienos iki metų galo lieka 205 dienos.
Šventės
(kol kas neįvestos)
Vardadieniai
Efremas – Felicijonas – Gintas – Gintė – Felicijus – Vitalija
Virozembi Konatai
Virozembi Konatai  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1919-1954 m. kaimas buvo Virozembų valsčiaus centras.
Dumjatas
Dumjatas arba Damieta – miestas šiaurės Egipte, Nilo deltoje, Viduržemio jūros pakrantėje, prie Nilo atšakos Damietos žiočių. Muchafazos centras. Prekybos ir transporto mazgas. Svarbus upinis ir jūrinis uostas. Ryžių valymo, žuvies konservų gamybos, medvilnės pramonė. Yra svarbios dujų ir naftos perdirbimo gamyklos bei terminalai. Verčiamasi žvejyba, amatais.
Istorija
Senovės Egipto laikais miestas buvo žinomas kaip Tamiatas. Vėliau graikams įkūrus Aleksandriją, šio miesto reikšmė sumenko. Arabų laikais Dumjatas tapo vienu svarbiausių uostų, todėl buvo ne kartą puolamas bizantiečių (pvz., 853 m.). 1169 m. Dumjatą nesėkmingai bandė užimti jungtinė Bizantijos-Jeruzalės karalystės armija. 1219 m. šį strateginį uostamiestį užėmė prancūzų kryžininkai. Iš čia jie bandė užimti Egiptą, bet buvo sutriuškinti. 1249 m. trumpam buvo užimtas Liudviko IX armijos.
Surviliškis (Debeikiai)
Surviliškis – kaimas Anykščių rajono savivaldybėje, 7 km nuo Debeikių.
Biuleten CK KPZB
Biuleten CK KPZB  – neperiodinis komunistinis leidinys, nelegaliai ėjęs 1927–1936 m. Vilniuje.
Istorija
Išleisti 30 numerių. Nr. 1-3 išleisti rusų, Nr. 14-23 baltarusių, o keli numeriai ir lenkų (Biuletyn informacyjny) ir jidiš kalbomis. 1932 m. ėjo lenkų ir baltarusių kalbomis. Informavo apie Vakarų Baltarusijos komunistų partijos CK, jo skyrių ir vietos organizacijų darbą, skelbė svarbiausius nutarimus.
Krištapiškių piliakalnis
Krištapiškių piliakalnis, Pieriškės – piliakalnis Alytaus rajono savivaldybės teritorijoje, į šiaurę nuo Ryliškių, Raitininkų seniūnija. Pasiekiamas keliu Makniūnai – Ryliškiai prieš Veismūnų mišką pasukus į dešinę šiaurės vakarų kryptimi, pavažiavus 900 m, laikantis dešinės, pro kapines ir ežerus jungiantį kanalą, pakilus į aukštumą nuo palaukės ir paėjus 200 m į kairę pietvakarių kryptimi, žemyn pro miškelį – piliakalnio kalva matyti priekyje.
Piliakalnis
Piliakalnis įrengtas atskiroje kalvoje, juosiamoje Rūželio ežero drėgnų krantų žemumų. Aikštelė ovali, pailga pietų – šiaurės kryptimi, 30x20 m dydžio, 1,5 m aukštesniu šiauriniu kraštu. Šlaitai vidutinio statumo, 6–8 m aukščio. Aikštelė sunkiai išsiskiria, nes piliakalnis ilgą laiką buvo ariamas, dabar dirvonuoja, vakarinis ir pietinis šlaitai apaugę alksniais ir krūmais.
Tyrimai
1955 m. piliakalnį žvalgė Istorijos institutas. Kultūrinio sluoksnio pėdsakų nepastebėta. Piliakalnis datuojamas I tūkstantmečiu.
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Cudzukio apskritis
Cudzukis (jap. 綴喜郡; Tsuzuki-gun) – apskritis, įsikūrusi Kioto prefektūroje, Japonijoje.
2008 m. sausio 1 d. apskrityje gyveno 18 746 žmonės.
Darbininkas (Čikaga)
Darbininkas – Amerikos lietuvių socialistų sąjungos žurnalas, ėjęs 1902–1903 m. Čikagoje.
Istorija
Leido Lietuvių socialistų kuopa. Išėjo 2 numeriai.
Redaktoriai: Domininkas Keliauninkas, Antanas Lalis.
Kęstutis Balčikonis (1952)
Kęstutis Balčikonis (g. 1952 m. rugpjūčio 24 d. Vilniuje) – Lietuvos dailininkas, menininkas.
Biografija
Tėvai dailininkai Juozas Balčikonis ir Regina Songailaitė-Balčikonienė. 1970 m. baigė M. K. Čiurlionio meno mokyklą, 1975 m. Lietuvos dailės institutą.
1975–1978 m. dirbo dailininku Lentvario kilimų fabrike, 1978–1980 m. Vilniaus Dailės kombinate. 1990–1997 m. dėstė Vilniaus dailės akademijos dėstytojas.
Kūryba
Nuo 1975 m. dalyvauja parodose Lietuvoje ir užsienyje, surengė individualių parodų Lietuvoje, Vokietijoje, Lenkijoje, JAV, Rusijoje. Daugiausia kuria mitų tematika (6 batikų ciklas „Raganos ir Medžiotojo“ mito tema, „Žmonės žvėryje“ 1979 m., „Pabėgimas iš Babelio bokšto“ 1990 m.) ir gamtos motyvų (triptikas „Ankstyvas vandens ir saulės srautas“ 1982 m.). Sukūrė batikų interjerams („Vytis saulės spinduliuose“ 1992 m., Lietuvos Respublikos Seimo posėdžių salė), tapytų vėliavų, tapybos miniatiūrų. Kūryba pagrįsta žaismu ir improvizacija, tapybiškais efektais. Jo kūrinių yra Lietuvos dailės muziejuje, Nacionaliniame M. K. Čiurlionio dailės muziejuje, P. Tretjakovo galerijoje (Maskva).
Algis Kabaila
Algis Petras Kabaila (g. 1925 m. vasario 19 d. Kaune) – inžinierius, Australijos lietuvių veikėjas, filosofijos daktaras, profesorius.
Biografija
Nuo 1943 m. Vytauto Didžiojo universitete studijavo statybos inžineriją. 1944 m. pasitraukė į Vakarus. Po Antrojo pasaulinio karo studijavo Štutgarto universitete. 1948 m. išvyko į Australiją. 1960 m. baigė Naujojo Pietų Velso universitetą, 1967 m. filosofijos daktaras. 1960–1985 m. Naujojo Pietų Velso universiteto dėstytojas, 1970 m. profesorius, pirmasis iš Australijos lietuvių.
1970–1971 m. ir 1987 m. Australijos Baltų tarybos, 1971–1972 m., 1975–1976 m. Australijos lietuvių bendruomenės Krašto tarybos, 1977–1978 m. Krašto valdybos pirmininkas. 1974 m. Australijos vyriausybei pripažinus Baltijos šalių inkorporacijos į TSRS teisėtumą, kartu su kitais pasiekė, kad šis sprendimas būtų atšauktas. Vienas iš Australijos lietuvių bendruomenės Spaudos sąjungos kūrėjų, 1976–1979 m. jos pirmininkas.
Nuo 1990 m. pradžios kaip Lietuvos Sąjūdžio atstovas per Australijos, Naujosios Zelandijos, JAV žiniasklaidą platino informaciją apie Lietuvos nepriklausomybės siekius. 1991–1994 m. Lietuvos garbės konsulas Australijoje.
Su A. S. Hall parašė kn. „Pagrindiniai struktūrinės analizės teiginiai“ (Basic Concepts of Structural Analysis 1986 m.). Bendradarbiauja lietuvių period. leidiniuose.
Rosanna Tavarez
Rosanna Tavarez (g. 1977 m. vasario 10 d. Niujorke) yra amerikiečių dainininkė, aktorė, okėja ir televizijos laidų vedėja bei pramogų pasaulio žurnalistė. Ji žinoma kaip jau iširusios merginų pop grupės „Eden's Crush“ narė.
Biografija
Jos tėvai kilę iš Dominikos Respublikos. Ohajo valstijos universitete ji baigė šokėjos specialybę.
„Eden’s Crush“
2001 m. laimėjusi realybės šou „Popstars“ ji su kitomis keturiomis dalyvėmis sukūrė pop grupę „Eden's Crush“. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.
Vytenis Kabaila
Vytenis Kabaila (1929 m. spalio 7 d. Šiauliai – 1992 m. sausio 20 d. Vilnius) – matematikas, profesorius.
Rosanna Tavarez
„Eden’s Crush“
Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimams. Tačiau per tris savaites buvo parduoda daugiau nei 150 tūkst. albumo kopijų.
Vytenis Kabaila
Biografija
Tėvas Pranas Kabaila, brolis Algis Kabaila, žmona Meilutė Kabailienė.
Kirneilė
Istorija
Kaimas nebuvo išskirstytas į viensėdžius. 1923 m. – 17 ūkių, 76 gyv., 2001 m. – 11 ūkių, 28 gyventojai.
Vytenis Kabaila
Biografija
1954 m. baigė Vilniaus universitetą. 1955–1992 m. Vilniaus universiteto dėstytojas, nuo 1988 m. profesorius. 1960 m. Fizikos ir matematikos mokslų kandidatas.
Rosanna Tavarez
„Eden’s Crush“
Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrin“a ir buvo tada žinomos kaip „Popstars“. Be to, jos pasirodė ant „FHM“ viršelio.
Kirneilė
Gyventojai
thumb|left|245px|Kaimo kryžius
Rosanna Tavarez
„Eden’s Crush“
2001 m. grupė pasirodė „NSync“ koncertiniame ture „Pop Odyssey Tour“ ir Jessica Simpson ture „DreamChaser Tour“. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba.
Vėlesnė karjera
Po išsiskyrimo grupės ji pradėjo vesti laidas. Vedė laidą „TV Guide Channel“ su Kimberly Caldwell ir Justin Guarini. Ji taip pat vedė laidą „Mun2“ „Telemundo“ kanale. Anksčiau dar taip pat vedė radijo laidą „On Air with Ryan Seacrest“. Tavarez pradėjo kurti dainas ispanų kalba pasivadinusi slapyvardžiu Chana.
Vytenis Kabaila
Biografija
Tyrimų sritys: Hardy klasių funkcijos, nekorektiškieji uždaviniai su operatorinėmis lygtimis, meromorfinių funkcijų Nevanlinos charakteristikos.
Šilutės rajono apylinkės teismas
Šilutės rajono apylinkės teismas – apylinkės teismas Šiaurės vakarų Lietuvoje. Teritorija – Šilutės rajono savivaldybė. Dirba 8 teisėjai.
Adresas: M. Jankaus g. 4, LT-99142, Šilutė.
Apeliacinė instancija – Klaipėdos apygardos teismas (KLAT).
Istorija
Dabartinis Šilutės rajono apylinkės teismas įsikūręs XIX a. pabaigoje statytame puošniame pastate. Po karo šiame pastate įsikūrė liaudies teismas ir juridinė konsultacija.
Aldebaranas
Aldebaranas, (α Tau, Alpha Tauri) – 14-a pagal ryškį naktinio dangaus žvaigždė, ryškiausia Tauro žvaigždyne. Raudonoji milžinė, esanti pusiaukelėje tarp Saulės ir Hiadžių žvaigždžių spiečiaus. Lietuvoje matoma rudens-žiemos mėnesiais.
1997 m. užregistruotas Aldebarano palydovė (planeta arba rudoji nykštukė), nutolusi per 1,35 a.v., (masė – apie 11 Jupiterio masių).
Graikų mitologijoje tai gali būti Kretos Jautis, kurį nukovė Heraklis.
Pavadinimas
Arabiškai ad-dabarān reiškia „sekėjas“. Kiti pavadinimai – Parilicium, Cor Tauri (Tauro širdis), Paliliya thumb|left|200px|Aldebarano ir [[Saulės matmenų palyginimas]] Kituose kataloguose – 87 Tauri, HR 1457, HD 29139, BD+16 629, FK5 168, HIP 21421, SAO 94027, GC 5605, ADS 3321, CCDM 04359+1631
Surviliškis (Traupis)
Surviliškis – kaimas Anykščių rajono savivaldybėje, 5 km nuo Traupio.
Kopijavimo aparatas
thumb|240px|Kopijavimo aparatas
Kopijavimo aparatas - įrenginys, kuris yra naudojamas atvaizdui kopijuoti ir dauginti. Kopijavimo aparato viduje esantis lęšis fokusuoja originalo (dokumento, knygos ir kt.) atvaizdą ant įelektrinto metalinio cilindro. Tose vietuose, kur atvaizdas yra tamsus, lieka statinės elektros elektros krūvis, kuris pritraukia įelektrintus iš esančių kasečių ryškalo miltelius. Taip gautas atvaizdas užsifiksuoja ant popieriaus nuo besisukančio cilindro.
Šiuolaikinis kopijavimo aparatas naudoja dar ir papildomus įrenginius: grupavimo, rūšiavimo, lankstymo, susegimo, lankstinukų gamybos ir popieriaus padavimo stalčiai. Kopijavimui dažniausiai naudojama nuo A6 iki A3 popieriaus formatai.
Jis blogesnis už mane
Jis blogesnis už mane – 1984 m. Italijoje sukurta komedija.
Turinys
Leonardo ir Lučiano – geriausi draugai nuo vaikystės. Nors jie jau seniai suaugo, tačiau nuolatos leidžia laiką kartu ir krečia kvailystes, jau netinkančias jų amžiui. Jie kartu turi dirbtuves, kuriose remontuoja ir nuomoja senovinius automobilius. Kartą į juos kreipiasi pasiturintis ponas, norėdamas išsinuomoti limuziną savo dukters vestuvėms. Leonardo tam prieštarauja, tačiau Lučiano sutinka ir draugui tenka nusileisti. Nuvykęs paimti nuotakos (Džovanos), Leonardo ją įsimyli, sukelia avariją, po kurios jaunoji atsiduria ligoninėje, o vestuvės nutraukiamos.
Leonardo pradeda susitikinėti su Džovana, tačiau slepia tai nuo Lučiano. Sužinojęs šis visais įmanomais būdais pradeda stengtis sugriauti jų draugystę, kol ši nenuėjo per toli. Kai vis tik jiedu susituokia, bičiulis nusprendžia suvaidinti mirštąs...
Christian Abbiati
Kristianas Abiatis (gimė 1977 m. liepos 7 d. Abiategrase) – buvęs Italijos futbolininkas, vartininkas.
Karjera
Su šiuo klubu yra 3 kartus laimėjęs Serie A (1999, 2004, 2011), 1 kartą UEFA Čempionų lygą (2003), 1 kartą Europos Supertaurę (2003), 1 kartą Italijos futbolo taurę (2003), 2 kartus Italijos futbolo supertaurę (2004, 2011).